จงเสนอไอเดีย เราต้องเตรียมตัวอย่างไรบ้าง เมื่อประเทศไทยเริ่มเข้าสู่สังคมไร้เงินสด
ผู้ซื้อ-ผู้ขาย ต้องรู้อะไรบ้าง? เมื่อแบงก์ใหญ่เปิดศึก เข้าสู่สังคม Cashless เต็มรูปแบบ
ในช่วง 1-2สัปดาห์ที่ผ่านมาเกิดปรากฎการณ์ในแวดวงการเงินครั้งใหญ่ ที่หลายคนตื่นตัวกันมากนั่นคือการที่ประเทศไทยได้เข้าสู่สังคมไร้เงินสด โดยในช่วงแรกนี้แบงก์ใหญ่ต่างมุ่งเป้าไปที่การจ่ายเงินด้วยระบบ QR Code แต่หากมองย้อนกลับไปเราจะพบว่า เรื่องการชำระเงินด้วยระบบ QR Code นั้นไม่ใช่เรื่องใหม่อะไร อีกทั้ง QR Code ถูกใช้มานานหลายปีแล้ว แต่ไม่เป็นที่แพร่หลาย เนื่องจากข้อจำกัดหลาย ๆ   อย่าง และส่วนใหญ่เป็นการชำระผ่านตัวกลางรับชำระเงินค่ายต่าง ๆ ไม่ว่าจะเป็น mPay, Turewallet, Paysabuy หรือ Line Pay หรือหากร้านไหนคุ้นเคยกับนักท่องเที่ยวชาวจีนอาจจะคุ้นเคยกับ Alipay หรือ Wechat Pay อยู่แล้ว แต่ทั้งหมดเป็นบริษัท None Bank คือเป็นเพียงตัวกลางรับชำระเงินที่กินค่าธรรมเนียมในการจ่ายเงิน(คิดเปอร์เซ็นต์กับร้านค้า) แต่วันนี้ แบงก์ใหญ่ลงมาเล่นเอง ทำให้แบงก์เล็กแบงก์น้อยต่างก็กระโจนเข้าสู่สงครามครั้งนี้ด้วยเช่นกัน วันนี้เราจะมาไล่เรียงลำดับเหตุการณ์กันว่า ในช่วง10กว่าวันที่ผ่านมา กระแส Cashless ถูกจุดขึ้นมาได้อย่างไร และในฐานะ ผู้ซื้อและผู้ขาย ควรเตรียมปรับตัวอย่างไรต่อไปกับสังคมไร้เงินสดในอนาคตอันใกล้นี้

21 ส.ค. 2560 แบงก์ค่ายสีม่วงอย่าง SCB เปิดตัวโมบายแอปพลิเคชั่น SCB EASY เวอร์ชั่นใหม่ล่าสุด ที่พลิกโฉมแอปฯเดิมแบบหมดจด พร้อมเพิ่มฟังก์ชั่นการใช้งานต่าง ๆ ได้อย่างน่าสนใจ และหนึ่งในนั้นคือการ กด ATM โดยไม่ต้องใช้บัตร หรือที่เรียกว่า Cardless ATM ซึ่งถือเป็นหมัดแรกที่ SCB ปล่อยออกมา และสั่นสะเทือนวงการแบงก์มากพอสมควร แต่ ณ จุดนี้ ยังไม่มีการพูดถึงการชำระเงินด้วย QR Code แต่อย่างใด
เทคโนโลยีทางการเงิน & การเงินดิจิทัล